alexandrainst/scandi-wiki huggingface dataset:
Økern næringspark

Økern næringspark er et område på Økern som er dominert av forretningsbygg. Næringsparken ligger hovedsakelig på sørsiden av Østre Aker vei, der Kabelgata og Tårngata gir tilgang. Alnabanen går igjennom området. 
 
En rekke bedrifter og institusjoner har etablert seg i området. Blant disse er NAVs Hjelpemiddelsentral, Teknologisk Institutt, Toyota Oslo, Bilia Risløkka, Motorola Solutions og Kuben yrkesarena med Kuben videregående skole og Fagskolen Oslo. Quality Hotel 33 og Statens lånekasse for utdanning ligger også i området langt Østre Aker vei. Aspelin Ramm er aktive i området for utleie av forretningsbygg.

Eksterne lenker
 Aspelin Ramm om Økern næringspark

Næringsliv i Oslo
Økern
Miljøovervåking

Miljøovervåking beskriver prosesser og aktiviteter som er nødvendig for å fange opp og overvåke endringer i miljøet. Målet med miljøovervåking er å fange opp uheldige endringstendenser på et tidlig tidspunkt før det er for sent å snu en negativ utvikling. Gjennom systematisk overvåking og rullerende rapportering kartlegges hvilke konsekvenser som kan forventes og om tiltakene har den effekten som er ønskelig eller ikke. Resultater fra overvåking gir påvirkningsmuligheten til å styre utviklingen i den ønskete retningen. Det bidrar også til å formulere nye politiske mål eller revidere eksisterende mål. Overvåkingen har derfor også en viktig betydning for prioriteringer innenfor miljøforvaltningens arbeidsområder.

Eksempelvis bruker Riksantikvaren dette som verktøy for å følge utviklingen for noen prioriterte kategorier kulturminner og kulturmiljøer i Norge. Også Miljødirektoratet gjennomfører sytematisk naturovervåking.

Se også 
 EUs miljøbyrå

Eksterne lenker 
 Miljøstatus i Norge:  Nasjonale mål
 Miljøovervåking på Miljødirektoratets nettsider
 Miljøovervåking på Riksantikvarens nettsider
Wu Fei

Wu Fei (kinesisk: 吴非, pinyin: Wú Fēi, født 12. mai 1977 i Beijing) er en kinesisk komponist, musikant og improvisatør. Hennes hovedinstrument er det gamle kinesiske sitarinstrumentet guzheng, men utover det synger hun og spiller piano.

Hun studerte komposisjon ved Det kinesiske musikkonservatorium og ved Mills College.

Referanser

Eksterne lenker 
 
 Wu Fei hos All About Jazz

Guzhengspillere
Kinesiske komponister
Kinesiske pianister
Kinesiske sangere
Personer fra Beijing
Fødsler i 1977
Georg Friedrich Kauffmann

Georg(e) Friedrich Kauffmann (1679–1735) var en tysk organist og  barokk-komponist.

Liv 
Kauffmann fikk orgelundervisning av Johann Heinrich Buttstedt i Erfurt og fortsatte med orgel- og komposisjonsstudier hos Johann Friedrich Alberti i Merseburg.

Etter at et slaganfall førte til at Alberti mistet førligheten i høyre hånd, ble Kauffmann i 1698 hans vikar på orgelkrakken. Alberti døde i 1710 og Kauffmann ble da hoff- og domorganist i Sachsen-Merseburg. Tilslutt ble han utnevnt til hoffkapellmester og kirkemusikk-direktør.

Høsten 1722 var Kauffmann en av sju søkere til den ledige stillingen som thomaskantor i Leipzig etter Johann Kuhnau. Konkurrenter var blant andre Christoph Graupner og Johann Sebastian Bach. Kauffmann trakk seg til fordel for Graupner, men da tjenesteherren ikke ville gi slipp på Graupner, gikk posten tilslutt til Bach.

Virke 
Fra 1733 gav Kauffmann ut abonnementserien Harmonische Seelenlust, dette var den første trykte samlingen orgelkoralforspill siden Samuel Scheidts Tabulatura Nova (1624). Samlingen var ment å inneholde alle Kauffmanns koralbearbeidelser, men han døde av tuberkulose før utgaven var komplett. Enka etter ham fortsatte å gi ut verkene fram til 1736, og dette er sannsynligvis grunnen til at det finnes enkelte stykker av  Johann Gottfried Walther og Friedrich Wilhelm Zachow i de siste utgavene.

Totalt finnes det 66 koraler med generalbass og 98 koralforspill. Kauffmann utstyrte mange av orgelverkene med registerangivelser, noe som gir et innblikk i tidens registreringspraksis. Han førte også på tempoangivelser og forslag til forsiring.

Avskrifter av Kauffmanns komposisjoner sirkulerte ut over Merseburg og gjorde ham kjent i vide kretser.

Verk i utvalg 
 Die Himmelfahrt Christi (oratorium)
 Die Liebe Gottes ist ausgegossen (kantate til 1. pinsedag)
 Komm, du freudenvoller Geist (kantate til 2. pinsedag)
 Nicht uns, Herr, sondern deinem Namen gib Ehre (kantate)
 Unverzagt, beklemmtes Herz (solokantate til 11. søndag etter trinitatis)
 Introduzione alla Musica antica & moderna (1725, tapt musikkteoretisk verk)

Referanser

Kilder 
 
 Georg Friedrich Kauffmann (Composer) på Bach Cantatas Website

Eksterne lenker 
 
 

Barokkomponister
Tyske komponister
Kirkemusikkomponister
Tyske organister
Personer fra Landkreis Sömmerda
Johann Friedrich Alberti

Johann Friedrich Alberti (1642–1710) var en tysk organist og komponist.

Alberti fikk sin utdannelse i Leipzig hos Werner Fabricius og i Dresden hos Vincenzo Albrici. Etter utdannelsen var han domorganist i Merseburg til et slaganfall lammet den høyre armen hans.

Eleven Georg Friedrich Kauffmann overtok som organist, og etter Albertis død også som hoff- og domorganist i Merseburg.

Alberti skrev koralpreludier, koralbearbeidelser og noen kirkelige sanger.

Referanser

Litteratur

Eksterne lenker 
 
 

Barokkomponister
Tyske komponister
Nordtyske orgelskole
Personer fra Tönning
Air Lituanica

Air Lituanica var et litauisk flyselskap basert i Vilnius, Litauen. Det ble offisielt lansert 1. mai 2013. Selskapet avsluttet sine flygninger 22. mai 2015 og leverte konkursbegjæring 8. juni 2015.
.

Destinasjoner 
Flyselskapets planlagte destinasjoner:

Flåte 

Air Lituanica flåten er planlagt å bestå av følgende fly:

Referanser

Eksterne lenker 
 

Tidligere litauiske flyselskaper
Flyselskaper etablert i 2013
Flyselskaper nedlagt i 2015
Coll

Coll (skotsk gælisk: Cola; skotsk: Coll) er en øy i Indre Hebridene i Skottland, lokalisert ved for øya Mull. Coll er kjent for sine sandstrender, som stiger for å danne store sanddyner, for sine åkerrikser og for den gamle festningen Breacachadh Castle fra 1400-tallet (den nye med samme navn er ikke et festningsverk, men et slott bygget på midten av 1700-tallet).

Befolkningen teller 195 personer (2011). Øya har ferjeforbindelse med naboøya Tiree og med Oban på fastlandet, og en småflyplass.

Geografi 
Øya ligger på Skottlands vestkyst, vest for Mull og nordøst for naboøya Tiree.
Den har et areal på 79 km2.

Natur 
Coll er en forholdsvis flat øy med et høyeste punkt på ca. 100 meter over havet. Øya er preget av mye vind, landskapet med treløse heier og lange sandstrender. Det er flere store, opptil 30 meter høye sanddyner. Øya er blant de områdene i Storbritannia som har flest soltimer per år, bare slått av naboøya Tiree. Coll har Storbritannias største bestand av den sterkt truede fuglen åkerrikse, som preger sommernettene med sin monotone kreksing.

Etymologi 

Stedsnavnet Coll er før-keltisk og uklar betydning, muligens piktisk, men kanskje mer sannsynlig avledet fra norrønt. Stedsnavnet er forsøksvis avledet fra gæliske coll, «hassel», men imidlertid er navnet oppgitt som Colosus i helgenbiografien Vita Columbae (Livet til den hellige Columba av Iona) av Adomnán, den syvende abbed av Iona. Da /s/ mellom vokaler hadde gått tapt i keltisk før Adamnáns tid, har Watson foreslått at Colosus kan representere et før-keltisk navn. Et dristisk forslag fra  Richard Coates er at navnet kan være beslektet til greske kolossós og kan ha referert til en menneskelignende stående stein lokalisert på øya, slik som de som fortsatt kan bli sett på North Uist og Lewis. Da Kolossós ikke opprinnelig er et gresk ord, har Coates foreslått at navnet kan ha blitt gitt til Coll på en tid da kolossói i middelhavskulturen var velkjent, eller navngitt av «talere av et språk hvor ordets stamfar var det innfødte begrepet». Da norrøne nordboere slo seg ned på de ytterste skotske øyene i middelalderen er det interessant å sammenligne med norrønt: norrønt kollr, islandsk kollur, norsk koll or kolle, alle i betydningen «et avrundet framspring, for eksempel en avrundet fjelltopp, eller en tue».

Historie 

Øya var sete for klanen MacLean of Coll, og det finnes et nå restaurert slott fra middelalderen, Breachacha Castle.

Byer og landsbyer 
 Arinagour - ca. halvparten av befolkningen bor her
 Clabhach
 Sorisdale

Referanser

Litteratur 
 Haswell-Smith, Hamish (2004): The Scottish Islands. Edinburgh: Canongate. ISBN 978-1-84195-454-7.
 Mac an Tàilleir, Iain (2003): Ainmean-àite/Placenames. (pdf) Pàrlamaid na h-Alba. Retrieved 26 August 2012.
 Munro, R.W. (1961): Electronic Monro's Western Isles of Scotland and Genealogies of the Clans. Edinburgh and London. Oliver and Boyd.
 Watson, W.J. (1994): The Celtic Place-Names of Scotland. Edinburgh; Birlinn. ISBN 1841583235. Første gang utgitt 1926.

Eksterne lenker 
 

Indre Hebridene
Øyer i Skottland
Ramsarområder i Skottland
Mary Norton

Kathleen Mary Norton (født Pearson 10. desember 1903 i London, død 26. august 1992 i Bideford) var en britisk barnebokforfatter, best kjent for Lånerne som hun mottok Carnegie Medal in Literature for i . Hun skrev flere bøker om Lånerne, og hun skrev også to bøker som var grunnlaget for Disney-filmen Hokus Pokus Kosteskaft (1971).

Liv 

Faren var lege, og hun vokste opp i et hus i georgiansk stil i High Street, Leighton Buzzard. Hun gikk på katolske skoler, og arbeidet som sekretær før hun slo ut i blomst som skuespiller ved Old Vic. Hun var ved teateret i et års tid før hun gifet seg med Robert Charles Norton i 1927. Hans familie drev i shipping, og det unge ekteparet bosatte seg i Portugal, og fikk fire barn. I 1940 flyttet familien til USA, for å komme lenger unna krigen. Her skrev hun sine første fortellinger, og den første boken utkom i USA i 1943. 

Hun giftet seg på nytt i 1970, med Lionel Boncey. De flyttet til Cork i 1972, og hun ble enke i 1989.

Bøker 
I sine to første bøker The Magic Bed Knob; or, How to Become a Witch in Ten Easy Lessons (1943) og Bonfires and Broomsticks (1945) skildrer hun tre søsken som i sommerferien på landet blir kjent med en tilsynelatende troskyldig gammel dame, som i all hemmelighet tar brevkurs i hekseri. Hun forhekser en sengestolpe, slik at barna kan reise med senga i tid og sted.  

De to bøkene ble senere gjenutgitt med tittelen Bed-Knob and Broomstick (1957), og dette ble senere også filmtittelen. Angela Lansbury og David Tomlinson spilte hovedrollene i Disney-filmatiseringen Hokus Pokus Kosteskaft (1971). Filmen var en blanding av tegnefilm og realfilm. 

Fortellingene om Lånerne, som Norton skrev fire bøker om fra 1952 til 1961 og en femte bok i 1982, bygget ut en moderne myte om små menneskelignende vesen som lever i sprekkene i huset. De baserer sin tilværelse på å låne små ting som blir borte for menneskene. Slike ting som er små for menneskene, kan være store for Lånerne. De tre lånerne i Familien Clock er far Pod, mor Homily og datteren Arietty. Bøkene er beskrevet som en blanding av realisme, humor og fantasy, som «typiske eksempler på 1950-ernes engelske underfundige børnelitteratur.» Bøkenes suksess forklares både med sjarmen ved lilleputtverdenen, og med de gjenkjennelige pubertetsfrustrasjonene som Arrietty gjennomgår.

Bøkene om Lånerne er filmet flere ganger, både for kino og som tv-serie.. En av de siste filmatiseringene er Arriettas hemmelige verden (2010), hvor Hayao Miyazaki sto for manus. Fortellingene er også dramatisert for scenen.

På norsk finnes bøkene Lånerne (1961), Lånerne flytter ut (1982), Lånerne til sjøs (1983) og Lånerne til værs (1984). Dette tilsvarer de fire første av i alt fem bøker om Lånerne.

Referanser

Eksterne lenker 
 

Engelske barnebokforfattere
Carnegie Medal in Literature
Britiske forfattere av fantastisk litteratur
Personer fra London
Fødsler i 1903
Dødsfall i 1992
Luca Marin

Luca Marin (født 9. april 1986) er en italiensk svømmer som spesialiserer seg i medley. Han representerte landet sitt under Sommer-OL 2012 i London, der han ble nummer åtte på 400 meter individuell medley.

Referanser

Eksterne lenker 
 

Italienske svømmere
Deltakere for Italia under Sommer-OL 2016
Svømmere under Sommer-OL 2016
Deltakere for Italia under Sommer-OL 2012
Svømmere under Sommer-OL 2012
Deltakere for Italia under Sommer-OL 2008
Svømmere under Sommer-OL 2008
Deltakere for Italia under Sommer-OL 2004
Svømmere under Sommer-OL 2004
Fødsler i 1986
Esteban Enderica Salgado

Esteban Enderica Salgado (født 30. oktober 1990) er en ecuadoriansk svømmer som spesialiserer seg i medley. Han representerte landet sitt under Sommer-OL 2012 i London, der han røk ut i de innledende rundene på 400 meter individuell medley.

Referanser

Eksterne lenker 
 

Ecuadorianske svømmere
Deltakere for Ecuador under Sommer-OL 2016
Svømmere under Sommer-OL 2016
Deltakere for Ecuador under Sommer-OL 2012
Svømmere under Sommer-OL 2012
Fødsler i 1990
Pedro Pinotes

Pedro Pinotes (født 30. september 1989) er en angolansk svømmer som spesialiserer seg i medley. Han representerte landet sitt under Sommer-OL 2012 i London, der han røk ut i de innledende rundene på 400 meter individuell medley.

Referanser

Eksterne lenker 
 

Angolanske svømmere
Deltakere for Angola under Sommer-OL 2012
Svømmere under Sommer-OL 2012
Fødsler i 1989
Deltakere for Angola under VM i svømmesport 2015
Deltakere for Angola under VM i svømmesport 2017
Deltakere for Angola under VM i svømmesport 2022
Trond Augestad

Trond Augestad (født 1956 i Asker) er tidligere førstelektor ved Norges idrettshøgskole (NIH), Institutt for kroppsøving og friluftslivsstudier. Hans fagområde er friluftsliv. Han har vært involvert i forskningsprosjektet «Friluftsliv: læring og ledelse i natur», der han undersøkte hvilke faktorer som påvirker ledelse av grupper i friluftsliv, hvilke ferdigheter en leder må ha og hvordan naturen som læringsrom i friluftsliv kan utvikles.

Augestad har konkurrert som fallskjermhopper, og mottok kongepokalen i formasjonshopping i 1980. Han har NM-gull fra 1978 og 1980–1983. Han har også 7.-plass i VM  i 1979 og 12.-plass i 1981.

Referanser

Eksterne lenker  

 Hjemmeside på www.nih.no

Norske fallskjermhoppere
Personer tilknyttet Norges idrettshøgskole
Norgesmestere
Jannicke Høyem

Jannicke Høyem (født 14. januar 1974) er førstelektor ved Norges idrettshøgskole (NIH), Institutt for kroppsøving og friluftslivsstudier. Hennes fagområde er friluftsliv. Hun er styremedlem i Forum for friluftslivsfag i høyere utdanning og har også emneansvaret for deltidsstudiene i Friluftsliv ved NIH.

Eksterne lenker 

 Hjemmeside på www.nih.no

Personer tilknyttet Norges idrettshøgskole
Fødsler i 1974
Gro Rugseth

Gro Rugseth (født 11. april 1963) er førsteamanuensis II ved Norges idrettshøgskole, Institutt for idrettsmedisinske fag. Hun tok sin doktorgrad ved Universitetet i Oslo, Institutt for helse og samfunn. Avhandlingen hadde tittelen Overvekt som livserfaring. Et empirisk – teoretisk kunnskapsbidrag.

Eksterne lenker 

 Hjemmeside på www.nih.no

Personer tilknyttet Norges idrettshøgskole
Fødsler i 1963
Reidar Säfvenbom

Reidar Säfvenbom (født 25. januar 1961) er professor og instituttleder ved Norges idrettshøgskole (NIH), Institutt for lærerutdanning og friluftslivsstudier. Han tok sin doktorgrad ved Norges idrettshøgskole i 1998. Avhandlingen hadde tittelen "Four thousand hours a year. Leisure time and its developmental potential for adolescents at youth protection institutions". Hans fagområde er pedagogikk.

Eksterne lenker 

 Hjemmeside på www.nih.no

Personer tilknyttet Norges idrettshøgskole
Fødsler i 1961
In Vain

In Vain er et ekstrem-metalband fra Kristiansand i Norge. Musikken deres kan beskrives som melodiøs ekstrem-metal. Det er i hovedsak gitaristen, Johnar Haaland, som lager musikken i bandet. Bandet har gitt ut fire album, og har turnert i Europa sammen med Solefald i 2013 og My Silent Wake i 2010. In Vain har også gjort konserter i Norge, blant annet på Inferno Metal Festival i 2013.

Bandmedlemmer 
 Johnar Haaland - Gitar og vokal
 Andras Frigstad - Hovedvokalist
 Sindre Nedland - Piano, orgel og vokal
 Tobias Øymo Solbakk - Trommer
 Alexander Bøe - Bass og vokal
 Kjetil Domaas Pedersen - Gitar

Plateutgivelser 
 The Latter Rain (2007)
 Mantra (2009)
 Ænigma (2013)
 Currents (2018)

Referanser

Eksterne lenker 
 Encyclopaedia Metallum, In Vain
 Indie Recordings, In Vain
 Metal Norge, In Vain
 myspace.com, In Vain
 nrk.no, Ekstremmetal og sørlandsvise
 Wimp, Nylyd: In Vain

Death metal-band
Transport og logistikk

Transport og logistikk er et programområde på videregående trinn 2 (Vg2) innen utdanningsprogrammet service og samferdsel og teknologi- og industrifag i videregående skole. Kurset kan lede til lærekontrakt mot fagbrev i et av fagområdene transport eller logistikk, eller til Vg3 påbygging til generell studiekompetanse som kreves for å gå videre til høyskoler eller universitet.

Eksterne lenker 
 vilbli.no om Service og samferdsel

Programområder
Fagopplæring
Anvendt informatikk
Transport
Stuart Wilde

Stuart Wilde (født 24. september 1946 i Farnham i Surrey i England, død 1. mai 2013) var en britisk forfatter. Han er kjent for sine arbeider innenfor metafysikk, selvutvikling og spiritualitet. Han var også foredragsholder, lærer, humorist, lyriker og musikkprodusent. Han var forfatter av omkring tyve bøker, deriblant serien The Taos Quintet: Miracles, The Force, Affirmations, The Quickening og The Trick to Money is Having Some.

Stuart Wilde var sønn av James og Liliana Wilde. Han hadde en tvillingsøster, Dee Dee, som ble velkjent i Storbritannia for hennes ukentlige opptredender i Top of the Pops med dansetroppen Pan's People.

Stuart Wilde var mentor for den norske sangerinnen Cecilia fra Harstad, da hun debuterte i 1994 med sitt album Voice of the Feminine Spirit.

Referanser

Eksterne lenker 
 stuartwilde.com
 Stuart Wilde YouTube Channel 
 SW Blog YouTube Channel

Engelske forfattere
Humorister
MS «Stavangerfjord»

MS «Stavangerfjord» er en bilferge tilhørende Fjord Line. Skipet har blitt satt i rute til Hirtshals i Danmark med utgangspunkt i Bergen, Stavanger og Langesund.

Skipet 

Skroget ble bygget ved Stocznia Gdańsk, og resten av byggearbeidet ble gjennomført i Bergen Group Fosen. Skipet ble døpt den 6. juni 2013, og jomfruturen til Hirtshals var den 14. juli 2013.

Skipet er 170 meter langt, 27,5 meter bredt og har en kapasitet på 1500 passasjerer og 600 biler. Den er verdens første og største cruiseferge som har single LNG-motor, noe som betyr lavere utslipp. Med LNG-drift blir utslippene av svovel eliminert, utslipp av nitrogenoksider blir redusert med 92 prosent og partikkelutslippene blir redusert med 92 prosent sammenliknet med skipsmotorer som blir drevet av tungolje.

Skipet fikk 60 nye lugarer i 2017. Hennes søsterskip er MS «Bergensfjord».

Fasiliteter 
Skipet har 370 lugarer, fordelt på 20 ulike kateogorier, fra små lugarer uten vindu, til store suiter med vinduer som går "fra gulv til tak". Det finnes sportsbar og FjordLounge med show på de fleste avganger. Skipet har en liten spillehall, og det arrangeres ofte bingo.

Rute 

MS «Stavangerfjord» går Bergen-Hirtshals, med stopp innom Stavanger med følgende rute: (per 2022)

I stedet for å bli liggende i Hirtshals i 11 timer, går skipet tur-retur til Langesund på 10 timer.

Referanser

Eksterne lenker 
 

Norske ferger
Skip fra 2013
Fjord Lines skip
Skip bygget i Polen
Passasjerskip
Skip bygget ved Fosen mekaniske verksted
Artikler i sjøfart-prosjektet
Askerstorkenebb

Askerstorkenebb (Geranium pyrenaicum) er en plante i Storkenebbfamilien. Den har lyserøde blomster med ti, eller egentlig fem todelte kronblader, noe som skiller den fra stankstorkenebb og andre planter i storkenebbfamilien. Den stammer opprinnelig fra solfylte fjellsider i Sør-Europa, og ble innført i Tyskland, Danmark-Norge og andre land som hagevekst på 1800-tallet. I forvillet tilstand ble den først funnet i Asker. Den er senere funnet flere steder ved Oslofjorden og ved Mjøsa i Hedmark.

Storkenebbordenen
Petăr Stojtsjev

Petăr Stojtsjev (bulgarsk: ; født 24. oktober 1976) er en bulgarsk svømmer som spesialiserer seg i maratonsvømming. Han representerte landet sitt under Sommer-OL 2012 i London, der han ble nummer 9.

Referanser

Eksterne lenker 
 

Bulgarske svømmere
Deltakere for Bulgaria under Sommer-OL 2012
Svømmere under Sommer-OL 2012
Deltakere for Bulgaria under Sommer-OL 2008
Svømmere under Sommer-OL 2008
Deltakere for Bulgaria under Sommer-OL 2004
Svømmere under Sommer-OL 2004
Deltakere for Bulgaria under Sommer-OL 2000
Svømmere under Sommer-OL 2000
Fødsler i 1976
Vladimir Djattsjin

Vladimir Fjodorovitsj Djattsjin, russisk Владимир Фёдорович Дятчин, (født 14. oktober 1982) er en russisk svømmer som spesialiserer seg i maratonsvømming. Han representerte landet sitt under Sommer-OL 2012 i London, der han ble nummer 7.

Referanser

Eksterne lenker 
 

Russiske svømmere
Deltakere for Russland under Sommer-OL 2012
Svømmere under Sommer-OL 2012
Deltakere for Russland under Sommer-OL 2008
Svømmere under Sommer-OL 2008
Fødsler i 1982
Spyridon Gianniotis

Spyridon Gianniotis (født 19. februar 1980 i Liverpool) er en gresk svømmer som spesialiserer seg i maratonsvømming. Han representerte landet sitt under Sommer-OL 2012 i London, der han ble nummer 4.

Referanser

Eksterne lenker 
 

Greske svømmere
Olympiske sølvmedaljevinnere for Hellas
Medaljevinnere under Sommer-OL 2016
Deltakere for Hellas under Sommer-OL 2016
Svømmere under Sommer-OL 2016
Deltakere for Hellas under Sommer-OL 2012
Svømmere under Sommer-OL 2012
Deltakere for Hellas under Sommer-OL 2008
Svømmere under Sommer-OL 2008
Deltakere for Hellas under Sommer-OL 2004
Svømmere under Sommer-OL 2004
Deltakere for Hellas under Sommer-OL 2000
Svømmere under Sommer-OL 2000
Personer fra Liverpool
Fødsler i 1980
Olympiske medaljevinnere i svømming
Øverland

Øverland er et stedsnavn som finnes mange steder i Norge. Det kan vise til:

 Øverland i Bærum
 Øverland (Rjukan), bydel i Rjukan

Øverland er også et etternavn som er brukt av 1543 personer i Norge.

Personer med etternavnet Øverland

Arnulf Øverland (1889–1968), forfatter, lyriker, riksmålsmann
Bernhard Øverland (1845–1916), disponent, brukseier, politiker (V)
Erling Øverland (født 1952), siviløkonom, NHO-president
Indra Øverland (født 1973), forsker, Soviet-spesialist
Janneken Øverland (født 1946), litteraturhistoriker, forlegger
Jon Terje Øverland (født 1944), tidl. alpinist
Leif Øverland (født ?), næringslivsleder
Olava Øverland (født 1921), skuespiller, journalist
Ole Andreas Øverland (1855–1911), historiker
Orm Øverland (1935–2021), professor emeritus i amerikansk litteratur
Randi Øverland (født 1952), politiker (A) 
Sigrun Tara Øverland (født 1983), musiker
Svein Øverland (født 1969), psykolog
Thoralf Øverland (1948–1976), politiker (H)

Referanser
Ignacio María González (politiker)

Ignacio María González Santín (født 26. januar 1838 i Santo Domingo, Dem dominikanske republikk, død 8. februar 1915 samme sted) var en dominikansk politiker for Movimiento Unionista og Partido Verde som i en flere perioder tjente som sitt lands statsoverhode, inkludert som den fjortende og attende president. 

Dominikanske presidenter
Fødsler i 1838
Dødsfall i 1915
Personer fra Santo Domingo
Masempe Theko

Masempe Theko (født 4. juli 1987) er en lesothisk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene.

Referanser

Eksterne lenker 
 

Lesothiske svømmere
Deltakere for Lesotho under Sommer-OL 2012
Svømmere under Sommer-OL 2012
Fødsler i 1987
Adzo Kpossi

Adzo Kpossi (født 25. januar 1999) er en togolesisk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene. 

Hun deltok for Togo i øvelsen 50 meter fri under Sommer-OL 2016 i Rio de Janeiro. Hun kom på 79.-plass i forsøksheatene og kvalifiserte seg ikke til semifinalene. Kpossi var flaggbærer for Togo under åpningsseremonien under Sommer-OL 2016.

Referanser

Eksterne lenker 
 

Togolesiske svømmere
Deltakere for Togo under Sommer-OL 2016
Svømmere under Sommer-OL 2016
Deltakere for Togo under Sommer-OL 2012
Svømmere under Sommer-OL 2012
Fødsler i 1999
Personer etter føde- eller oppvekststed i Togo